Bizkaiko Foru Aldundia

Bizkaiko Foru Aldundia Bizkaiko gobernu organoa da. Espainiako beste diputazio batzuekin alderatuta lurralde historiko bat izateak ekartzen dituen eskuduntzak ditu. Eskuduntza hauen jatorria hain zuzen ere foru izaeran datza, izan ere, Euskal Herriko foruen garaitik datoz, Euskal Herriko lege propioetatik, alegia. Horregatik baditu bere alor bereziak, hala nola, ogasuna, urbanismoa eta gizarte gaiak. Gaur egun Elixabete Etxanobe da ahaldun nagusia.

Bizkaiko Foru Aldundiaren egoitza nagusia Bilboko Kale Nagusian kokatzen da. Foru Aldundiko batzar nagusietako bilerak Hurtado Amezaga kaleko eraikin batean egiten dira, baina sinbolikoki urtean hainbat alditan Gernikan egiten dira bilkurak.

 Historia 
Bizkaiko Diputazio Nagusia XVI. mendea baino lehen sortu zen eta Errejimentu Nagusia edo jaurerriko gobernua zuzentzen zuen. Hiru pertsonak osatzen zuten diputazioa hasieran: korrejidoreak edo jaunaren ordezkariak eta Errejimentu Nagusian aukeraturiko beste bi ahaldunek. Diputazio Nagusiak Errejimentu Berezia izena izan zuen 1645 arte. Korrejidorea zen Diputazioko lehendakaria, beste bi diputatuk eskubide berberak zituzten arren. Diputazioak deituta biltzen ziren Batzar Nagusiak eta bertako bileretan diputatuek hitz egin zezaketen, baina ez zuten boto eskubiderik. Diputazioak gauzatu behar zituen Batzar Nagusiek hartutako erabakiak. Diputazioaren esku zeuden aginte militarra, zerga-biltzea eta ekonomia, segurtasuna, arazo juridikoak eta foruak osorik zaintzea. Batzar Nagusiek berretsi behar izaten zituzten Diputazioak erabakitakoak. 1695. urtean Diputazio Nagusia (zazpi ahaldunek osatua) eta Errejimentu Nagusia (hemeretzi ordezkarik osatua) bereizi egin ziren eta Diputazioak gero eta pisu handiagoa eskuratu zuen pixkana-pixkana. Gorabehera askoren ondoren, 1877ko maiatzean desegin zen Bizkaiko antzinako Foru Diputazioa. Egun Euskal Herriko Autonomia Estatutuaren eta Lurralde Historikoen Legearen arabera zuzentzen dira Bizkaiko Batzar Nagusiak eta Diputazioa.

 Ahaldun Nagusia 
Bizkaiko Foru Aldundiaren Ahaldun Nagusien zerrenda:
 Legegintzaldia  Lehendakaria  Alderdia I. (1979-1983) Jose Maria Makua Zarandona EAJ II. (1983-1987) Jose Maria Makua Zarandona  EAJ III. (1987-1991)  Jose Alberto Pradera Jauregi  EAJ IV. (1991-1995) Jose Alberto Pradera Jauregi  EAJ V. (1995-1999) Josu Bergara Etxebarria  EAJ VI. (1999-2003) Josu Bergara Etxebarria  EAJ VII. (2003-2007) Jose Luis Bilbao Eguren  EAJ VIII. (2007-2011) Jose Luis Bilbao Eguren  EAJ IX. (2011-2015) Jose Luis Bilbao Eguren  EAJ X. (2015-2019) Unai Rementeria Maiz  EAJXI. (2019-2023)Unai Rementeria MaizEAJXII. (2023-2027)Elixabete Etxanobe LandajuelaEAJ

 Sailak 
 Herri Administrazioa eta Erakunde Harremanak
 Kultura eta Euskara
 Jasangarritasuna eta Ingurune Naturala
 Gizarte Ekintza
 Ekonomiaren Garapena
 Ogasuna eta Finantzak
 Garraioa, Mugikortasuna eta Lurralde Kohesioa
 Enplegua, Gizarte Inklusioa eta Berdintasuna

 Bizkaiko Foru Aldundiarekin lotuta dauden entitateak 
Bizkaiko Lurralde Historikoko foru-sektore publikoa Bizkaiko Foru Aldundia eta honako entitate hauek osatzen dute: foru erakundea autonomoak, foru enpresa-erakunde publikoak, merkataritzako foru sozietateak, foru fundazioak, foru partzuergoak eta eskubude publikoko beste foru erakunde batzuk.

 Foru erakunde autonomoak 

 Gizarte Urgazpenerako Foru Erakundea foru erakunde autonomoa da, Gizarte Ekintza Sailari atxikia.

 Foru enpresa-erakunde publikoak 

 Bizkaiko Tutoretza Erakundea foru enpresa-erakunde publikoa da, Gizarte Ekintza Sailari atxikia.

 Merkataritzako foru sozietateak 

 BEAZ, enpresa eta aurrerapen zentroa, A.B
 APARKABISA – Bizkaiko Garraio Gunea A.B.
 Azpiegiturak, S.A.U.
 Basalan
 Garbiker, A.B.
 Interbiak, A.B.
 Lantik, A.B.
 Euskalduna Jauregia, A.B.
 SEED Bizkaiko Kapitala, Arrisku-Kapital Funtsen Sozietate Kudeatzailea
 Zugaztel, A.B.

 Foru fundazioak 

 BOS
 Bizkaia Bizkaialde
 Azkue Fundazioa
 BiscayTIK Fundazioa

 Ikus, gainera 
 Bizkaiko Batzar Nagusiak
 Bizkaiko Diputazioa
 Arabako Foru Aldundia
 Gipuzkoako Foru Aldundia
 Euskal Autonomia Erkidegoko ahaldun nagusien zerrenda

 Erreferentziak 

 Kanpo estekak 

    Bizkaiko Foru Aldundiaren webgune ofiziala

Kategoria:Bizkaiko Foru Aldundia